OpenLLM-France/wikimedia huggingface dataset:
# Eamonn Campbell

Eamonn Campbell (Drogheda, Louth konderria, 1946ko azaroaren 29a - Dublin, 2017ko urriaren 18a) irlandar gitarrajole eta abeslari bat izan zen. Nagusiki. The Dubliners folk talde ospetsuko kidea izateagatik ezaguna zen.
* Datuak: Q718748
* Multimedia: Eamonn Campbell / Q718748
# John Browning

John Moses Browning (Ogden, Utah, 1855eko urtarrilaren 23a - Lieja, Belgika, 1926ko azaroaren 26a) estatubatuar arma diseinatzaile bat izan zen.
Gaur egun oraindik erabiltzen diren arma, kartutxo eta arma mekanismo ugari diseinatu zituen. Arma automatiko eta erdi-automatikoen garapenean paper garrantzitsua jokatu zuen, denera 128 arma patente sortuz. Bere lehenbiziko arma 13 urterekin eta bere aitaren arma-dendan sortu zuen. Ondoren, 1879ko urriaren 7an, 24 urterekin bere lehenbiziko patentea lortu zuen.

## Ikus, gainera

* Browning Automatic Rifle
* Datuak: Q220520
* Multimedia: John Browning / Q220520
# Rance Howard

Rance Howard, jaiotza-izenaz Harold Rance Beckenholdt, (Duncan, Oklahoma, Ameriketako Estatu Batuak, 1928ko azaroaren 17a - Los Angeles, Kalifornia, Ameriketako Estatu Batuak, 2017ko azaroaren 25a) estatubatuar aktorea zen. Clint Howard aktorearen eta Ron Howard zinemagilearen eta aktorearen aita zen, eta Bryce Dallas Howard eta Paige Howard aktoreen aitona.
* Datuak: Q2004409
* Multimedia: Rance Howard / Q2004409
# George Maxwell Richards

George Maxwell Richards (San Fernando, 1931ko abenduaren 1a - Port of Spain, 2018ko urtarrilaren 8a) Trinidad eta Tobagoko laugarren presidentea izan zen.
* Datuak: Q57532
* Multimedia: George Maxwell Richards / Q57532
# Chuck McCann

Charles John Thomas "Chuck" McCann (Brooklyn, New York, 1934ko irailaren 2 – Los Angeles, Kalifornia, 2018ko apirilaren 8a), Estatu Batuetako bikoiztaile eta aktorea izan zen.

## Filmografia

* Pac-Man (1982-1983)
* The Get Along Gang (1984)
* G.I. Joe (1986)
* DuckTales (1987-1990)
* Disney's Adventures of the Gummi Bears (1987-1990)
* A Pup Named Scooby-Doo (1988)
* The New Adventures of Winnie the Pooh (1988-1990)
* Garfield and Friends (1988-1991)
* Chip 'n' Dale Rescue Rangers (1990)
* TaleSpin (1990-1991)
* Attack of the Killer Tomatoes (1991)
* Robin Hood: Men in Tights (1993)
* Animaniacs (1993)
* Fantastic Four (1994-1995)
* Iron Man (1994-1996)
* Dracula: Dead and Loving It (1995)
* The Incredible Hulk (1996)
* Sabrina the Teenage Witch (1997)
* The Powerpuff Girls (1998)
* The Powerpuff Girls (2016)

## Kanpo estekak

* Datuak: Q2967601
* Multimedia: Chuck McCann / Q2967601
# Robert S. Mulliken

Robert Sanderson Mulliken (Newburyport, Massachusetts, 1896ko ekainaren 7a – Arlington, Virginia, 1986, urriaren 31) estatubatuar kimikari eta fisikaria izan zen.
Orbital Molekularren Teoria aurkitu zuen eta 1966an Kimikako Nobel Saria jaso zuen.

## Kanpo estekak

* Datuak: Q233355
* Multimedia: Robert Mulliken / Q233355
# Ilia Glazunov

Ilia Glazunov (errusieraz: Илья Глазунов; Leningrado, 1930eko ekainaren 10a – Mosku, 2017ko uztailaren 9a) errusiar margolaria izan zen. Moskun Margolaritza, Eskultura eta Arkitekturaren Errusiar Akademia (errusieraz: Российская академия живописи, ваяния и зодчества) sortu eta bertoko zuzendaria izan zen.
* Datuak: Q1396524
* Multimedia: Ilya Glazunov / Q1396524
# Rocky Graziano

    Ez nahasi Rocky Marcianorekin.
Thomas Rocco Barbella (Brooklyn, New York, 1919ko urtarrilaren 1a - New York, 1990eko maiatzaren 22a), Rocky Graziano izengoitiz ezaguna, estatubatuar boxeolaria izan zen. Italiar etorkinen semea zen, eta New Yorkeko giro baztertuetan hezi zen. Hainbat aldiz kondenatu zuten, 1941ean Armadan sartu baino lehen. Han hasi zen gimnasiotara joaten, eta horri esker sartu zen boxeoaren munduan. Bere ibilbide profesionalak berehala egin zuen gora: 1947an munduko titulua irabazi zion Tony Zale txapeldunari, eta 1952 arte eutsi zion, Sugar Ray Robinsonen aurka galdu zuen arte. Oro har, 67 borrokaldi irabazi zituen, 6 galdu eta 10 baliogabetu egin zizkioten. Erretiroa hartu zuenean, dantzaleku bat ireki zuen. Bertan ere arrakasta handia lortu zuen, showman papera eginez. Bere bizitza zinemara eraman zuten: Somebody Up There Likes Me (1956) filmean Paul Newmanek egin zuen boxeolariarena, eta Rocky (1986) filmean, berriz, Sylvester Stallonek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/8/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q454699
* Multimedia: Rocky Graziano / Q454699
# Donostiar haien garaia...

Donostiar haien garaia... Gotzon Egiak idatzitako saiakera bat da, 2002an Alberdania argitaletxeak plazaratua. Bertan, Donostiako historia garaikidean garrantzia izan duten ehundik gora pertsona ospetsu bildu ditu; guztiak, donostiarrak edo Donostiarekin lotura zuzena izan dutenak. Gehienak XIX. mendeko bigarren erditik XX. mendeko lehen erdira bizi izan ziren, hau da, Donostia hiri bilakatzen ari zenean.

## Egitura

Jatorriz testuak astero Donostiako Irutxulo astekarian agertu ziren, bi urtean.
Liburua entziklopedia baten moduan idatzita dago, baina ez dago antolatuta ez abizenen arabera, ez kronologiaren arabera. Alde horretatik, nahiko antolaketa pertsonala du. Pertsona bakoitzaren glosan, oinarrizko datu biografikoekin batera, argazkia eta komentario subjektibo eta pertsonala aurkituko dugu, lehentasuna gehienetan pasadizoei emanda. Liburuaren estiloa zuzena, atsegina eta erraza da.
Aukeratutako pertsonaiak askotarikoak dira. Haien artean emakumeak, idazleak, politikariak, musikariak aurkituko ditugu, baita ere garaiko pertsonaia xelebreak ("Etxekalte", "Pello Expaiñ", "Brokolo").

## Erreferentziak

* ↑ (Gaztelaniaz) Egia Goienetxea, Gotzon. (2002). Donostiar haien garaia – Alberdania. (Noiz kontsultatua: 2025-01-07).

## Kanpo estekak

* Liburuaren sarrera eta pasarte batzuk.
* Datuak: Q31188334
# Josep Fontana

Josep Fontana i Lázaro (Bartzelona, 1931ko azaroaren 20a – ib., 2018ko abuztuaren 28a) kataluniar historialari eta Pompeu Fabra Unibertsitateko irakasle emeritu bat izan zen. Sin Permiso politika aldizkariaren argitaratzaile kontseiluko kide ere bazen.
Bartzelonako Unibertsitatean Letrak eta Filosofia ikasketak burutu zituen, historian espezializatuz, eta 1956an lizentziatu zen. 1970ean unibertsitate berdinean doktoretza egin zuen.
Politikaria dagokionez, ezkerreko pentsamoldekoa zen, Espainiako trantsizioarekin oso ikuspegi kritikoa izan zuen. Kataluniako Alderdi Sozialista Batua (1957-1980ko hamarkada) eta Barcelona en Comú (2014-2018) alderdietako kide zen.

## Argitaratutako idazlanak

* 1971 — La quiebra de la monarquía absoluta (1814-1820) (Crítica)
* 1979 — La crisis del Antiguo Régimen (Crítica)
* 1982 — Historia: análisis del pasado y proyecto social (Crítica)
* 1992 — La història després de la fi de la història (Eumo)
* 1994 — Europa ante el espejo (Crítica)
* 1999 — Enseñar historia con una guerra civil de por medio (Crítica)
* 1999 — Introducció a l'estudi de la història (Crítica)
* 2000 — La història dels homes (Crítica)
* 2005 — Aturar el temps (Crítica)
* 2006 — De en medio del tiempo(Crítica)
* 2006 — La construcció de la identitat (Base)
* 2007 — Historia de España, vol. 6: La época del liberalismo (Crítica-Marcial Pons)
* 2010 — L'ofici d'historiador (Documenta Universitària)
* 2011 — Por el bien del imperio. Una historia del mundo desde 1945 (Pasado & Presente)
* 2013 — El futuro es un país extraño. Una reflexión sobre la crisis social de comienzos de siglo (Pasado & Presente)
* 2014 — La formació d'una identitat. Una història de Catalunya (Eumo)
* 2017 — El siglo de la revolución (Crítica)
* 2018 — L'ofici d'historiador (argitalpen zabalagoa, Arcàdia)
* 2019 — Capitalisme i democràcia 1756-1848. Com va començar aquest engany (Edicions 62)
* 2019 — Capitalismo y democracia, 1756-1848. Cómo empezó este engaño (Crítica)

## Kanpo estekak

* Josep Fontanari elkarrizketa irakurgai. 2013ko urtarrilaren 17a. Argia.eus
* Datuak: Q3087837
* Multimedia: Josep Fontana i Lázaro / Q3087837
# Gustav Hasford

Jerry Gustav Hasford (Russellville, Alabama, 1947ko azaroaren 28- Egina, Grezia, 1993ko urtarrilaren 29a) estatubatuar idazle, gidoilari eta gerra-berriemailea izan zen. Ameriketako Estatu Batuetako Marineen Gorputzaren kidea zela, Vietnamgo Gerran aritu zen.

## Eleberriak

* The Short-Timers (1979) ISBN 0-553-23945-7
* The Phantom Blooper: A Novel of Vietnam (1990) ISBN 0-553-05718-9
* A Gypsy Good Time (1992) ISBN 0-671-72917-9
* Datuak: Q1555931
# Edmondu Simeoni

Edmondu Simeoni (Corti, 1934ko abuztuaren 6a - Ajaccio, 2018ko abenduaren 14a) mediku eta politikari korsikarra izan zen, korsikar nazionalismoko kide ezaguna.

## Biografia

Simeoni 1960ko hamarkadan hasi zen militatzen Korsikaren eskubide politikoen alde, eta 1967an sortu zuen ARC Korsikako Ekintza Erregionalista, Max anaiarekin batera. Historikoak bilakatu diren aldarrikapenei hasiera eman zieten garai horretan: Parisi eskatu zioten irlaren berezitasunak kontuan hartzeko, batez ere kultura eta hizkuntzarekin zerikusia zutenak, arriskuan baitzeuden, besteak beste, administrazioan eta hezkuntzan ez zutelako presentziarik. Baina Frantziako Gobernuak ez zuen jaramonik egin, eta ekintza handiagoak egiteko beharra gailendu zen militanteen artean.
Ezagunena eta mediatikoena 1975eko udan egin zuen ARCk, Alérian, Korsika ekialdean. Abuztuaren 21ean eta 22an, pied-noir baten kobazulo bat okupatu zuten, protesta gisa; horien artean zegoen Simeoni. Bi hildako izan ziren bi aldeen arteko tiroketan —biak poliziak—, eta zauritu bat autonomisten aldean. Ministroen Kontseiluak ARC desegiteko agindu zuen abuztuaren 27an, eta horren ondorioz sortu zen FLNC Korsikako Nazioa Askatzeko Frontea.
Simeoni 1977ko abuztuan atera zen kartzelatik, eta UPC Korsikako Herria Batzeko alderdia sortu zuen. UPCren zerrendetan aurkeztuta sartu zen lehenengoz erakundeetan: 1982an hautatu zuten Korsikako Asanbleako diputatu, eta hurrengo urtean Bastia hiriko kontseilari. Gutxi iraun zuen kontseilari gisa: bihotzekoak eman zion, eta politika uztea erabaki zuen.
Azken urteetan blog batean idatzi zuen Korsikako eta Frantziako politikaz.

## Erreferentziak

* 1 2 3 4 Perez Zala, Ander. (2018-12-14). «Edmond Simeoni hil da, Korsikako nazionalismoaren buruzagi historikoa» Berria CC BY-SA 4.0 lizentziapean.
* Datuak: Q1996613
* Multimedia: Edmond Simeoni / Q1996613
# Dick Dale

Richard Anthony Monsour (Boston, 1937ko maiatzaren 4a - Loma Linda, Kalifornia, 2019ko martxoaren 16a), Dick Dale izen artistikoz ezaguna, estatubatuar rock gitarra-jotzailea izan zen.

## Biografia

"Surf gitarraren erregea" (The King of the Surf Guitar) deitzen zioten, eta rockaren aldaera horretan aitzintzari jotzen dute askok. Rolling Stone aldizkariak historiako 100 gitarra jotzaile onenen zerrendan sartu zuen.
1950eko eta 1960ko harmarkadetan eragin handia izan zuen Daleren musikak. Besteak beste, Jimi Hendrix, Beach Boys eta Eddie Van Halenengan eragina izan zuela esaten da. Etorkin poloniar eta libanoarren ondorengoa zen Dale, eta Bostonen bizitzen hasi ondoren, Kaliforniara joan zen familiarekin, oraindik nerabe zela. Han zaletu zen surfaren munduarekin eta musikarekin.
1963an egin zen ezagun, The Ed Sullivan Show-en Misirlou kantarekin agertu zenean. Del-Tones bandarekin aritu zen, Lets go Trippin eta Surfer's Choice kantuak egin zituzten, beste askoren artean. 1990eko hamarkadan, Quentin Tarantinoren Pulp Fiction (1994) filmean erabili zuten kantua.

## Diskografia

* Surfers' Choice (Deltone, 1962; Capitol, 1963)
* King of the Surf Guitar (Capitol, 1963)
* Checkered Flag (Capitol, 1963)
* Mr. Eliminator (Capitol, 1964)
* Summer Surf (Capitol, 1964)
* Tribal Thunder (HighTone, 1993)
* Unknown Territory (HighTone, 1994)
* Calling Up Spirits (Beggars Banquet, 1996)
* Spacial Disorientation (Dick Dale Records/The Music Force, 2001)

## Erreferentziak

* 1 2 3 «Dick Dale gitarra jotzaile estatubatuarra hil da» Berria 2019-03-17 CC BY-SA 4.0 lizentziapean.
* Datuak: Q346785
* Multimedia: Dick Dale / Q346785
# Walter Lantz

Walter Benjamin Lantz (New Rochelle, New York, 1899ko apirilaren 27a - Burbank, Kalifornia, 1994ko martxoaren 22a) estatubatuar animatzaile, zuzendari, aktore eta ekoizlea izan zen. Woody Woodpecker, Andy Panda, Chilly Willy, Space Mouse, Homer Pigeon, Wally Walrus edota Charlie Chicken bezalako telesailak sortu zituen.
* Datuak: Q703759
* Multimedia: Walter Lantz / Q703759
# Louis St. Laurent

Louis Stephen Saint Laurent (Quebec, 1882 – ibid, 1973) Kanadako politikari eta abokatu bat izan zen, Kanadako lehen ministroa izan zen.

## Biografia

1882ko otsailaren 1ean jaio zen Quebecen. Jeanne Renault-rekin ezkonduta, 2 seme eta 3 alaba zituen.
Kanadako abokatu ospetsuenetako bat, Kanadako Komunen Ganberan zerbitzatu zuen (1942 – 1958), eta W.L. Mackenzie King-en kabineten justiziako ministroa, fiskalburua (1942-1946), eta atzerri-ministroa (1945 – 1948). Kanadako lehen ministroa izan zen 1948 eta 1957 urteen artean.
Kanadako Alderdi Liberalaren buruzagi gisa (1948), King lehen ministroa ordezkatu zuen. Kanadako batasuna sustatu zuen probintzietako diru sarrerak berdinduz, gizarte segurantza eta unibertsitateko hezkuntza zabalduz. Kanada NATOn sartzea bultzatu zuen eta San Lorentzoko itsas bidea egitea lagundu zuen.
1973ko uztailaren 25ean hil zen Quebecen.
* Datuak: Q128626
* Multimedia: Louis St. Laurent / Q128626
# Prem Tinsulanonda

Prem Tinsunalonda (thailandieraz: เปรม ติณสูลานนท์, prēːm tīn.nā.sǔː.lāː.nōn ahoskatua; Songkhla, 1920ko abuztuaren 26a - Bangkok, 2019ko maiatzaren 26a) thailandiar militar eta politikaria izan zen. Lehen ministroa izan zen 1980 eta 1988 bitartean. Erregeordea izan zen 2016ko urriaren 13ko Bhumibol Adulyadejen heriotzatik abenduaren 1eko Vajiralongkornen aldarrikatzeraino.
1941ean akademia militarrean sartu zen. Senataria, parlamentuko kidea eta defentsa-ministro izan zen. Thailandiaren Alderdi Komunistarekiko negoziazioak hasi zituen amnistiarekin amaitu zuten. Lehen ministroa izan zen Kriangsak Chamananen atzetik 1980an. Bi estatu-kolpe (1981ean eta 1985ean) garaitu zituen eta lau hilketa saiotar bizirik atera zen. 1988an hauteskundeak antolatu zituen eta boterea eman zion Chatichai Choonhavan irabazleari. 1998an erregearen Batzorde Pribatuaren lehendakaria aipatu zen eta hil zenean Bhumibol Adulyadej erregeordea izan zen.
* Datuak: Q379827
* Multimedia: Prem Tinsulanonda / Q379827
# Edward Akufo-Addo

Edward Akufo-Addo (Dodowa, Urre Kosta, 1906ko ekainaren 26a - Akkra, 1979ko uztailaren 17a) ghanatar lege-gizon eta politikaria izan zen. Batutako Urre Kostako Itunako "Sei Handi"etako bat izan zen eta Ghanako aita sortzaileetako bat izan zen.
Abokatu gisa lan egin zuen Londresen eta Akkran ere. Independentziaren ondoren Auzitegi Gorenaren epailea izan zen. 1966an Auzitegi Gorenaren lehendakaria izan zen eta 1970ean Errepublikaren lehendakari aukeratu zuten. Bigarren Errepublikan zehar Kofi Abrefa Busia lehen ministroak boterea zuen. 1972ko urtarrilaren 13an Ignatius Kutu Acheampongek zuzendutako estatu kolpe bategatik baztertu zen. Nana Akufo-Addo bere semea aukeratu zuten Ghanako lehendakaria 2016an.
# Chas Chandler

Bryan James "Chas" Chandler (Newcastle upon Tyne, 1938ko abenduaren 18a - ib., 1996ko uztailaren 17a) ingeles musikari, disko-ekoizle eta managerra izan zen.
The Animals taldean baxu-jotzailea izan zen. Slade taldeko eta Jimmy Hendrixen ekoizlea izan zen ere.
# Witold Wojtkiewicz

Witold Wojtkiewicz (Varsovia, 1879ko abenduaren 29-ibidem, 1909ko ekainaren 14) sinbolismo mugimenduaren margolari poloniarra izan zen.

## Biografia

Krakoviako Arte Ederren Akademian ikasi zuen. Bere lehenengo margolanak Krakoviako Zielona kula (Baloi Berdea) kabareten erakutsi zituen; bera izan zen kabaret horren sortzaile bat. 1906an Berlingo Schult Galerian eta, 1907an, Parisko Druet Galerian arrakasta lortu zuen. Bere lanek Maurice Denis eta André Gide egileen goraipamenak jaso zituzten. Oso gazte hil zen, bihotzeko arazo baten ondorioz.

## Estiloa

Bereak margolanak sinbolistek haurtzaroaren eta zirkuaren munduan zentratu ziren. Bere estiloa intentsua, indartsua eta koloretsua zen. Margolanetan lirismoa eta errealitate elementu irrigarriak nahastu zituen, batzutan espresionismoaren eta surrealismoaren lanetik gertu izanik.

## Iruditegia

* "Erregearen alabaren bahiketa"
* "Meditazioak, Hausterre-egun"
* "Txontxongiloak"
* "Goldatzen"

## Erreferentziak

* ↑ https://culture.pl/pl/tworca/witold-wojtkiewicz
* ↑ https://web.archive.org/web/20190902190444/http://dziennik.com/wiadomosci/ameryka/odzyskano-utracony-w-czasie-wojny-obraz-witolda-wojtkiewicza/

## Kanpo estekak

* (Polonieraz):Witold Wojtkiewiczen margolanak.
* Datuak: Q2093769
* Multimedia: Witold Wojtkiewicz / Q2093769
# Maurice Papon

Maurice Papon (mɔʁis papɔ̃, moʁ- ahoskatua; Gretz-Armainvilliers, 1910eko irailaren 3a - Pontault-Combault, 2007ko otsailaren 17a) frantziar goi-funtzionario eta politikaria izan zen. Hainbat kargu izan zituen administrazioan 1931 eta 1981 artean, horien artean Girondako departamenduko prefekturako idazkari nagusia, Konstantinako prefektua, Aljerian, 1961eko Parisko sarraskiaren garaian Parisko poliziaburua, eta Raymond Barreren gobernuko aurrekontu-ministroa 1978tik 1981era. Urte horretan bertan, 1981ean, Le Canard enchaîné aldizkariak Paponek naziekin izandako lankidetza dokumentatua eta Bigarren Mundu Gerran juduen jazarpenean parte hartu zuela salatu zituen, Vichyko erregimeneko funtzionarioa zen bitartean.
1998an, hamazazpi urteko epaiketen ostean, gizadiaren aurkako krimenengatik zigortu zuten, eta hamar urteko kartzela zigorra ezarri zioten. Paponek helegite bide guztiak agortu zituen, eta bere errugabetasuna aldarrikatu zuen beti. Suitzara ihes egiten saiatu zen, baina harrapatu egin zuten eta hiru urte eman zituen kartzelan, 2002an, 92 urte zituela, bere osasun egoeragatik askatu zuten arren.
* Datuak: Q327009
* Multimedia: Maurice Papon / Q327009
# Branko Lustig

Branko Lustig (Osijek, 1932ko ekainaren 10a - Zagreb, 2019ko azaroaren 14a) judu jatorriko kroaziar zinema ekoizlea izan zen. Txikitan Auschwitzen eta Bergen-Belsenen sartu zuten. Bi Oscar Sari irabazi zituen Schindler's List eta Gladiator filmei esker.
* Datuak: Q703611
* Multimedia: Branko Lustig / Q703611
# Manolis Glezos

Manolis Glezos (grezieraz: Μανώλης Γλέζος; Apeiranthos, Naxos, 1922ko irailaren 9a - Atenas, 2020ko martxoaren 30a) greziar politikari eta erresistente izan zen. 1941eko maiatzaren 30ean Apostolos Santasekin batera Atenaseko Akropolisetik esbastika erretiratu zuenean egin zen ezagun. Heriotza zigorra kondenatua izan zen Greziako Gerra Zibilean, 1954an askatu zuten arren. Hamaika urteko kartzela zigorra bete zuen hainbat alditan. 1951tik aurrera Greziako Parlamentuko kide aukeratu zuten ezkerreko hainbat alderditan. SYRIZAren sorreran parte hartu zuen eta Europako Parlamentuko kide aukeratu zuten.
* Datuak: Q728169
* Multimedia: Manolis Glezos / Q728169
# Rick Danko

Richard Clare Danko (Blayney, Ontario, 1943, abenduaren 29a - Marbletown, New York, 1999ko abenduaren 10a) kanadar musikari, baxu-jotzaile, abesti egile eta abeslaria izan zen, The Band taldeko kidea. Jatorri ukraniarreko landa-familia batean jaio zen, eta nola country musika entzuten aritu zen. Ronnie Hawkins rockabilly musikariak postu bat eskaini zion The Hawks taldea eta baxua jotzen ikasi zuen. Laster elkartu zuten Levon Helm, Richard Manuel, Garth Hudson eta Robbie Robertson. Guztiak Dankorekin joan ziren taldetik, 1964an Hawkinsekin borrokatu eta elkarrekin jotzen hasi zirenean. 1964ean Bob Dylan managerrak bere biretan laguntzeko eskatu zien. 1968an The Band izenarekin grabatzen hasi ziren 1976an banandu zen arte. Taldea banandu ondoren, bakarka edo beste musikari batzuekin batera jotzen jarraitu zuen 55 urterekin hil zen arte.

## Diskografia

* Rick Danko (1977)
* Rick Danko in Concert (1997)
* Live on Breeze Hill (1999)
* Times Like These (2000)
* Cryin' Heart Blues (2005)
* At Dylan's Cafe (2007; a live solo concert recorded in Washington, DC on December 8, 1987)
* Live at the Tin Angel, 1999 (2011)
* Live at Uncle Willy's, 1989 (2011)
* Live at the Iron Horse, Northampton 1995 (2011; Blondie Chaplin eta Ed Kaercher-ekin)

### Danko/Fjeld/Andersen-ekin

* Danko/Fjeld/Andersen (1991)
* Ridin' on the Blinds (1994)
* One More Shot (2002)

### Richard Manuel-ekin

* Whispering Pines: Live at the Getaway (2002; recorded live in Saugerties, New York on October 12, 1985)
* Live at O'Tooles Tavern (2009; recorded live in Scranton, PA December 12, 1985)
* Live at the Lone Star Cafe, 1984 (2011; Paul Butterfieldekin)

### bildumetan

* American Children (Alacazam!, 1989) - "Blue Tail Fly"
* The Best Of Mountain Stage Live Volume One (Blue Plate Music, 1991) - "Twilight" (zuzenean, Garth Hudson-ekin)
* Broadcasts Vol. 2 (KGSR 107.1, 1994) - "Twilight" (zuzenean estudioan)
* Bring It On Home Vol.1 (Legacy, 1994) - "Blue Tail Fly" (Garth Hudson-ekin), "Mystery Train", "Bring it On Home/The Jam" (zuzenean estudioan)
* Bring It On Home Vol.2 (Legacy, 1994) - "Raining In My Heart" (zuzenean estudioan)
* City Folk Live IV (WFUV 90.7, 2001) - "Twilight" (zuzenean estudioan)
* eTown Live, Volume 3 (eTown, 2003) - Book Faded Brown (zuzenean, Garth Hudson-ekin, Professor Louie)
* Radio Woodstock - 30 Years & Counting (WDST 100.1, 2010) - Blue River (zuzenean estudioan)
* Live at Caffè Lena (Tompkins Square Records, 2013) - "It Makes No Difference" (zuzenean)

## Filmografia

* 1978: The Last Waltz
* 1986: Man Outside
* 1987: Rick Danko's Electric Bass Techniques (home video)
* 1990: The Wall – Live in Berlin
* 1993: The 30th Anniversary Concert Celebration
* 2003: Festival Express
* Datuak: Q539944
* Multimedia: Rick Danko / Q539944
# Tina Modotti

Tina Modotti izenez ezaguna den, Assunta Adelaide Luigia Modotti Mondini (Udine, Italia, 1896ko abuztuaren 16a - Mexiko Hiria, 1942ko urtarrilaren 5a) argazkilari italiarra izan zen, aktibista eta borrokalari soziala Mexikon.

## Biografia

Giuseppe Modotti eta Assunta Mondiniren alaba, lau anai-arreba izan zituen. 12 urterekin eskola utzi eta ehungintza lantegi batean lan egin behar izan zuen familiari laguntzeko. 17 urterekin San Frantzisko hirira emigratu zuen. Roubaix de L'Abrie Richey poetarekin ezkondu zen 1915ean. Ondoren, Hollywoodera lekualdatu zen. 1921ean, Edward Weston argazkilariarekin harreman estua hasi zuen, modelo gisa egin zuen lan berarekin, baita argazkilaritza ikasi ere.
1923-1930 urteen artean Mexikon bizi izan zen, han egin zuen bere obraren zatirik handiena eta iraultzarekin bat egin zuen. Antonieta Rivas Mercado, Diego Rivera, David Alfaro Siqueiros, José Clemente Orozco, Blanca Luz Brum, Nahui Ollin, María Tereza Montoya eta Frida Kahlo moduko artistekin harremandu zen. Mexikoko Alderdi Komunistarekin kolaboratu zuen 1927an. Augusto Cesar Sandinoren borroka aktiboki babestu zuen eta lehen batzorde antifaxista italiarra sortzen lagundu zuen. 1928an Julio Antonio Mella ezagutu zuen, kubako ikasle buruzagia. Vittorio Vidali ere babestu zuen.
1930eko otsailean Mexikotik kanporatu zuten. Ameriketako Estatu Batuetako, Kubako eta Holandako gobernuek errefusatu ondoren, Berlinetik igaro zen, azkenik Moskura iristeko. Errefuxiatu politikoentzako laguntza-misioak antolatu zituen, eta horrek Espainiara eraman zuen 1934an.
Espainiako Gerra Zibilean, Bosgarren Erregimentuan sartu zen, eta Nazioarteko Brigadetan lan egin zuen, Maria izenarekin.
1939an errefuxiatu moduan itzuli zen, Maria izenarekin oraindik, Mexikora. Non bere jarduera politikoa jarraitu zuen Giuseppe Garibaldi Aliantza Antifaxistaren bidez. 1940an, Lázaro Cárdenas presidenteak Tinaren kanporatzea bertan behera utzi zuen. 1942ko urtarrilaren 5ean bihotzekoak jota hil zen taxi baten barruan.

## Obrak

Modottik bere lanetan proiektatu zuen interesa, gizarte talde ahulenekiko zuen konpromiso ideologikoaren isla izan zen. 1924an, Mexican Folkways aldizkarirako eta El Machete egunkarirako editore eta argazkilari gisa egin zuen lan.

## Filmografia

Hiru pelikuletan hartu zuen parte:
* The Tiger's Coat (1920)
* Riding with Death (1921)
* I can explain (1922)

## Kanpo estekak

* Datuak: Q466946
* Multimedia: Tina Modotti / Q466946